Μελέτη του αναγωγικού παράγοντα NADPH στον έξω πλατύ μηριαίο μυ επιμύων μετά από οξεία άσκηση
Creators: name: Κουρτζίδης, Ιωάννης Ανέστη
Publisher: name: Aristotle University of Thessaloniki
Year: 2017
Subjects: Άσκηση
NADPH (συνένζυμο)
Οξειδωτικό στρες
Exercise
Oxidative stress

description: Το NADPH είναι ο γενικός δότης ηλεκτρονίων στην αποτοξίνωση του κυττάρου και στην αναγωγική βιοσύνθεση λιπαρών οξέων, στεροειδών και γενετικού υλικού, καθώς επίσης, κατέχει θέση κλειδί στα αντιοξειδωτικά συστήματα. Ωστόσο, μπορεί να προκαλέσει και οξειδωτική βλάβη μέσω της δράσης της οξειδάσης του NADPH. Υπάρχουν δύο κύριοι μηχανισμοί από τους οποίους μπορεί να παραχθεί NADPH. Στον πρώτο, το NADPH παράγεται από NADH και/ή NADP+ μέσω της μιτοχονδριακής τρανσυδρογονάσης, ενώ στον δεύτερο παράγεται από NADP+ μέσω διάφορων NADP+-εξαρτώμενων ενζύμων. Είναι γνωστό ότι η άσκηση προκαλεί οξειδωτικό στρες και επομένως παραγωγή δραστικών μορφών οξυγόνου, απαιτώντας έτσι την παρουσία αναγωγικών ισοδύναμων για την εξουδετέρωσή τους. Σκοπός της παρούσας εργασίας είναι η μελέτη του αναγωγικού παράγοντα NADPH στον έξω πλατύ μηριαίο μυ επιμύων μετά από οξεία εξαντλητική άσκηση. Δεκαοκτώ αρσενικοί ενήλικες επίμυες φυλής Wistar χωρίστηκαν σε δύο ομάδες, την ομάδα ελέγχου και την ομάδα άσκησης. Και οι δύο ομάδες πραγματοποίησαν εγκλιματισμό στο νερό και εξοικείωση με το πρωτόκολλο κολύμβησης για δεκαπέντε ημέρες. Στη συνέχεια η ομάδα άσκησης εκτέλεσε ένα πρωτόκολλο κολύμβησης αυξανόμενης επιβάρυνσης μέχρι εξάντλησης. Μετά το πέρας της άσκησης οι επίμυες αναισθητοποιήθηκαν, αφαιρέθηκαν γρήγορα οι σκελετικοί μύες και ψύχθηκαν άμεσα με εμβάπτισή τους σε υγρό άζωτο. Η μέτρηση του NADPH στον έξω πλατύ μηριαίο μυ έγινε φασματοφωτομετρικά. Η διαφορά στη συγκέντρωση του NADPH μεταξύ της ομάδας ελέγχου (mean±SD, 0,188 ± 0,068 μmol/gr tissue) και της ομάδας άσκησης (0,214 ± 0,027 μmol/gr tissue) δε βρέθηκε στατιστικά σημαντική (p = 0.308). Επομένως, σύμφωνα με τα δεδομένα της παρούσας έρευνας, η συγκέντρωση του αναγωγικού παράγοντα NADPH στον έξω πλατύ μηριαίο μυ δε φαίνεται να επηρεάζεται σημαντικά από την άσκηση
description: NADPH is the universal electron donor in detoxification of the cell and reductive biosynthesis of fatty acids, steroids and DNA; it also holds a key position in oxidative defense systems. However, it is also able to cause oxidative damage through the activity of NADPH oxidases. There are two major mechanisms by which NADPH can be formed. The first is that NADPH is generated from NADH and NADP+ by mitochondrial transhydrogenase, and the second is that NADPH is generated from NADP+ by multiple NADP+-dependent enzymes. It is a common knowledge that exercise causes oxidative stress and therefore production of reactive oxygen species, thus requiring the presence of reducing equivalents for their neutralization. The purpose of this study is to examine the reducing agent NADPH in the vastus lateralis muscle of rats after acute exhaustive exercise. Eighteen male adult Wistar rats were divided into two groups, the control group and the exercise group. Both groups performed acclimatization in the water and familiarization with the swimming protocol for fifteen days. Subsequently, the exercise group performed an incremental swimming protocol until exhaustion. After completion of the exercise protocol, the rats were anesthetized and the muscles were quickly removed and snap-frozen in liquid nitrogen. NADPH concentration in vastus lateralis was measured spectrophotometrically. The difference in NADPH concentration between the control group (mean±SD, 0,188 ± 0,068 μmol/gr tissue) and the exercise group (0,214 ± 0,027 μmol/gr tissue) was not statistically significant (p = 0.308). Therefore, according to the data of the present study, the concentration of the reducing agent NADPH in vastus lateralis, does not seem to be significantly affected by exercise